El Reglament (CE) 1198/2006 del Consell, de 24 de juliol, relatiu al Fons Europeu de la Pesca, defineix les modalitats i les condicions de les intervencions comunitàries en el sector de la pesca, i la Decisió de la Comissió de data 13 de desembre de 2007, modificada per la Decisió d'execució de la Comissió de 12 de desembre de 2012, aprova el Programa operatiu d'intervenció comunitària del Fons Europeu de la Pesca d'Espanya per al període de programació 2007-2013.
El Reglament (CE) núm. 498/2007 de la Comissió, de 26 de març, determina les disposicions aplicables del Reglament (CE) núm. 1198/2006 del Consell, relatiu al Fons Europeu de la Pesca.
Per l'Acord del Govern de 22 d'abril de 2008 es va aprovar el programa operatiu i el corresponent pla financer del Fons Europeu de la Pesca de Catalunya per al període de 2007-2013.
La Llei 2/2010, de 16 de febrer, de pesca i acció marítimes, a l'article 86 atribueix al Departament d'Agricultura, Ramaderia, Pesca, Alimentació i Medi Natural la gestió de tots els ajuts públics destinats al millorament de la pesca i de les estructures pesqueres de Catalunya, tant els que figuren als seus pressupostos com les subvencions territorialitzables de la Unió Europea i de l'Estat.
Aquesta disposició regula el procediment de concessió dels ajuts per a les compensacions socioeconòmiques per a la gestió de la flota pesquera comunitària, i convoca per a 2013 aquests ajuts en el marc del programa operatiu per a Catalunya d'acord amb el Reglament (CE) núm. 1198/2006 del Consell, de 24 de juliol.
Conseqüentment, valorada la conveniència de donar suport al sector de la pesca mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Aprovar les bases reguladores dels ajuts destinats a compensacions socioeconòmiques per a la gestió de la flota pesquera d'acord amb el Fons Europeu de la Pesca, que es publiquen a l'annex d'aquesta Ordre.
2.1 Convocar els ajuts destinats al sector pesquer per a les compensacions socioeconòmiques per a la gestió de la flota pesquera per a l'any 2013 d'acord amb les bases reguladores aprovades a l'article 1 precedent.
2.2 El termini de presentació de sol·licituds serà de 15 dies, que computa des de l'endemà de la publicació d'aquesta Ordre en el DOGC.
2.3 Aquests ajuts tenen el caràcter de cofinançats amb el FEP d'acord amb el que preveuen el Reglament (CE) 1198/2006 del Consell, de 24 de juliol de 2006, i el programa operatiu d'intervenció comunitària del FEP 2007-2013, i es convoquen a càrrec de la partida pressupostària AGO5 D/77001000/6140 del pressupost del Departament d'Agricultura, Ramaderia, Pesca, Alimentació i Medi Natural (DAAM) per a l'any 2013, per un import màxim de 230.000 euros i a càrrec del Fons Europeu de Pesca (FEP) per un import de 230.000 euros.
Els percentatges de participació financera dels ajuts són un 50% procedent del DAAM i un 50 % procedent del FEP.
2.4 L'òrgan instructor dels expedients d'ajut és el Servei d'Ordenació d'Activitats, el qual podrà sol·licitar la documentació complementària o realitzar les comprovacions que consideri oportunes per acreditar el compliment dels requisits exigits.
2.5 L'òrgan competent per emetre la resolució sobre les sol·licituds és la persona titular de la Direcció General de Pesca i Afers Marítims (DGPAM).
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds presentades, formada pel subdirector o la subdirectora general de Coordinació, el o la cap del Servei d'Ordenació d'Activitats, el o la cap de Servei de Protecció dels Recursos Marins i el o la responsable d'Aqüicultura i Oceanografia.
2.6 El termini màxim per emetre la resolució i notificar-la per escrit a la persona sol·licitant serà de tres mesos a comptar des de la data en què finalitza el termini de presentació de sol·licituds.
En cas de manca de resolució expressa la sol·licitud es considera desestimada per silenci administratiu.
2.7 Contra la resolució del director o la directora general de Pesca i Afers Marítims, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar tal com estableix l'apartat anterior.
2.8 Els ajuts concedits es faran públics al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 3.000 euros es publicaran, a més, en el Diari Oficial de la Generalitat de Catalunya.
L'objecte dels ajuts que estableix l'Ordre és la compensació socioeconòmica pels canvis produïts en el sector pesquer i, concretament, per compensar les situacions següents:
a) La sortida anticipada de la persona del sector pesquer per prejubilació: l'abandonament de l'activitat pesquera abans de complir l'edat de jubilació.
b) La compensació no renovable a les persones afectades pel cessament en l'activitat pesquera com a conseqüència d'una paralització definitiva d'embarcacions de pesca:
2.1 Poden ser beneficiàries d'aquests ajuts les persones físiques pescadores.
Als efectes d'aquestes bases, s'entendrà per persona pescadora qui exerceix la seva activitat professional principal per compte d'altri a bord d'una embarcació de pesca marítima en actiu.
2.2 Les persones pescadores que sol·licitin acollir-se a la mesura de sortida anticipada del sector pesquer per prejubilació hauran de complir els requisits següents:
a) Estar donat d'alta en el règim especial de la Seguretat Social dels treballadors del mar i haver cotitzat, en complir els 65 anys o l'equivalent, almenys un període mínim de 15 anys.
b) Tenir 55 anys o més i no haver complert l'edat legal de jubilació en el moment de la sol·licitud.
c) Acreditar almenys 10 anys d'exercici de la professió de pescador.
d) Estar enrolat, en situació d'alta o en alguna situació assimilable a l'alta.
2.3 Les persones pescadores que sol·licitin acollir-se a la mesura de compensació no renovable per paralització definitiva hauran de complir els requisits següents:
a) Estar donat d'alta en el règim especial de la Seguretat Social dels treballadors del mar i haver-hi cotitzat durant un període mínim de dotze mesos.
b) Tenir menys de 55 anys d'edat o, si és més gran, no tenir la possibilitat de jubilar-se.
c) Estar enrolat, d'alta o en alguna de les situacions assimilades a l'alta, és a dir, que té reserva de lloc de treball, a l'embarcació objecte de l'ajut estructural, fins al moment en què sol·liciti l'ajut a la parada definitiva de l'embarcació.
–3 Tipus, quantia dels ajuts i limitacions
3.1 L'ajut té caràcter de subvenció directament aplicable a les despeses ocasionades per les compensacions socioeconòmiques per a la gestió de la flota pesquera establertes a l'apartat 1 d'aquestes bases reguladores.
3.2 Una persona només podrà ser beneficiària d'una de les dues compensacions establertes a l'apartat 1 d'aquestes bases reguladores.
3.3 Pel que fa a la compensació per sortida anticipada del sector pesquer per prejubilació, l'import màxim a destinar per beneficiari és de 12.500 euros a l'any.
3.4 Pel que fa a la compensació socioeconòmica no renovable a persones pescadores per paralització definitiva, l'import màxim a percebre és de 10.500 euros per persona beneficiària.
En funció dels anys d'activitat i de cotització al règim especial de la Seguretat Social dels/de les treballadors/es del mar, el càlcul de l'ajut és farà segons el barem següent:
Més de quinze anys: 100% de l'ajut.
Més de cinc anys i menys de quinze: 80% de l'ajut.
Menys de cinc anys: 60% de l'ajut.
El dret a la prima es genera per mesos vençuts i de manera proporcional; per tant en el supòsit que dins d'una mensualitat comenci a treballar de nou com a pescador, s'ha de detraure la part proporcional que correspongui, segons els dies d'inactivitat.
En cas que el beneficiari torni a exercir la professió de pescador abans de transcórrer un any des del dia que va terminar la relació contractual arran de la paralització definitiva de l'embarcació, aquesta compensació haurà de ser reemborsada pro rata temporis.
3.5 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'article 2.3 de l'Ordre de convocatòria.
3.6 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris establerts a l'apartat 4 d'aquestes bases reguladores
En cas que l'import sol·licitat subvencionable superi el pressupost màxim que estableix la convocatòria, es procedirà al prorrateig entre les persones perceptores de l'ajut.
–5 Concurrència amb altres ajuts
Els ajuts que regulen aquestes bases són incompatibles amb altres ajuts que procedeixin d'un altre instrument comunitari.
6.1 Les sol·licituds per acollir-se a aquests ajuts es formalitzaran en imprès normalitzat que es pot descarregar des del web http://www.gencat.cat/agricultura/ajuts o obtenir en qualsevol dependència del DAAM.
Aquestes sol·licituds s'adreçaran a la Direcció General de Pesca i Afers Marítims, i es presentaran, preferentment, als serveis territorials del DAAM, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, de 3 d'agost, dins el termini que estableix la convocatòria.
6.2 A les sol·licituds s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DAAM i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació, caldrà indicar en l'imprès de sol·licitud en quin procediment, any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, en cas de no haver autoritzat el DAAM a obtenir aquesta informació d'acord amb el que estableix l'apartat 6.6.
b) Acreditació de la representació per qualsevol mitjà vàlid en dret que en deixi constància, si s'escau.
c) Informe de vida laboral expedit per l'Institut Social de la Marina.
d) Certificat de l'Institut Social de la Marina que acrediti que la persona sol·licitant no ha complert l'edat legal de jubilació.
S'entén per edat legal de jubilació la que li correspongui a la persona treballadora després d'aplicar els coeficients reductors de l'edat de jubilació en vigor.
e) Còpia de la llibreta d'inscripció marítima.
6.3 En el cas que l'objecte d'ajut sigui la compensació de la sortida anticipada del sector pesquer per prejubilació caldrà aportar amb la sol·licitud d'ajut, a més de la documentació indicada a l'apartat 6.2, la documentació següent:
a) Certificat de l'empresa on constin les bases de cotització per contingències professionals dels dotze mesos anteriors a la data de presentació de la sol·licitud o nòmines referides al mateix període.
b) Còpia de l'imprès de sol·licitud de conveni especial i càlcul dels costos de les cotitzacions a la Seguretat Social per l'Institut Social de la Marina.
6.4 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs a l'imprès de sol·licitud pertany a la persona beneficiària de l'ajut.
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni es troba en els supòsits de l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat llevat del supòsit establert a l'apartat 5 d'aquestes bases reguladores.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar la quantia, la data de concessió i l'ens concedent.
d) En el supòsit de percebre un altre ajut per la mateixa finalitat, després d'haver estat presentada la sol·licitud, que es compromet a comunicar immediatament aquest fet a l'òrgan gestor.
h) Sobre la conformitat de les còpies que hagi aportat durant qualsevol fase del procediment amb l'original corresponent.
6.5 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
6.6 En el supòsit que l'ajut sigui per compensació sobre l'abandonament anticipat de l'activitat pesquera per prejubilació, la percepció de l'ajut comportarà el compromís del beneficiari de no tornar a treballar a bord de vaixells pesquers exercint la professió de pescador.
6.7 En el cas que la compensació sol·licitada sigui la compensació socioeconòmica no renovable a persones pescadores per paralització definitiva, el beneficiari adquireix el compromís de no exercir la professió de pescador en el termini d'un any a partir del moment en què va finalitzar la relació contractual com a conseqüència de la paralització definitiva de l'embarcació objecte de prima.
En cas de no complir-se el compromís s'aplicarà el que preveu el paràgraf final de l'apartat 3.4 d'aquestes bases reguladores.
7.1 Als efectes d'esmena i/o millora de la sol·licitud d'ajut, i un cop requerida la persona sol·licitant, es disposarà d'un termini de deu dies per lliurar la documentació millorada o esmenada.
Aquest termini comptarà des de l'endemà d'haver rebut la notificació del requeriment.
En cas que no s'atengui el requeriment es considerarà que es desisteix de la sol·licitud i s'arxivaran les actuacions.
7.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
Quan les sol·licituds qualificades subvencionables superin la disponibilitat pressupostària, la Comissió de valoració proposarà quina serà l'assignació de fons per ser aprovada per a cadascun dels expedients d'acord amb el que estableix l'apartat 4 d'aquestes bases reguladores.
7.3 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
7.4 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb els quals es finança l'ajut.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la social i amb la Generalitat de Catalunya.
7.5 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió de l'Administració.
8.1 Les persones beneficiàries han de realitzar les actuacions objecte d'ajut i justificar-les en el termini establert a la resolució de concessió, que no podrà ser més tard del 15 de novembre de 2013, per tal que com a màxim el dia 30 de novembre de 2013 es pugui procedir a la certificació i comprovació de les activitats previstes.
8.2 La documentació a presentar per justificar les actuacions serà la següent:
a) Documentació acreditativa de la finalització de la relació laboral.
b) En el cas de prejubilacions, a més, caldrà aportar una còpia del conveni especial signat amb l'Institut Social de la Marina.
c) En el cas de la compensació socioeconòmica no renovable a persones pescadores per paralització definitiva, a més, caldrà aportar la documentació següent:
c.1) L'informe de vida laboral de la persona sol·licitant en els dotze mesos posteriors a la data de finalització de la relació laboral, emès per l'Institut Social de la Marina.
c.2) Còpia de la llibreta d'inscripció marítima actualitzada.
8.3 La proposta de l'ordre de pagament es realitzarà, un cop el Servei d'Ordenació d'Activitats hagi fets els controls corresponents, amb una certificació prèvia de la DGPAM segons la qual els fets subvencionables estan degudament justificats.
8.4 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en cas de l'autorització al DAAM a què es refereix l'apartat 6.6.
8.5 Les persones beneficiàries han de conservar la documentació justificativa de l'operació objecte de subvenció durant un termini de 3 anys a partir del tancament del programa operatiu del Fons Europeu de la Pesca.
8.6 Les persones beneficiàries han de facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–9 Invalidesa de la resolució de concessió i reintegrament de les quantitats percebudes indegudament
9.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
9.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que el reintegrament és procedent, en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
9.3 El reintegrament de quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que s'estableixin en la normativa aplicable en matèria de subvencions.
La Direcció General de Pesca i Afers Marítims té la facultat de realitzar els controls que consideri necessaris per comprovar les dades que justifiquen l'atorgament de l'ajut i d'inspeccionar les actuacions realitzades, per comprovar que es compleixen la destinació dels ajuts, els requisits i els compromisos que estableixen aquestes bases reguladores.
El règim sancionador aplicable a aquesta línia d'ajuts és el que preveu el Decret legislatiu 3/2002, de 24 de desembre; la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.
En relació amb les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si l'Administració comprova la inexactitud o falsedat de les dades declarades, aquest fet comporta, amb l'audiència prèvia a la persona interessada, deixar sense efecte el tràmit corresponent.
Si aquesta conducta està tipificada com a infracció en la legislació aplicable dóna lloc a l'oportú expedient sancionador d'acord amb el règim sancionador a què es refereix l'apartat anterior.
–12 Nivell de participació financera
D'acord amb el que disposa l'annex II del Reglament (CE) 1198/2006 del Consell, de 24 de juliol, relatiu al Fons Europeu de la Pesca, les operacions del grup 1, entre les quals es troben les actuacions regulades en aquestes bases reguladores, podran gaudir d'un nivell de participació financera pública (comunitària, estatal, autonòmica o d'un altre tipus) de fins al 100% de les despeses subvencionables per a les compensacions socioeconòmiques per a la gestió de la flota pesquera.